**Ministru kabineta noteikumu projekta “Noteikumi par valsts pārbaudes darbu norises laiku 2019./2020. mācību gadā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Noteikumi par valsts pārbaudes darbu norises laiku 2019./2020. mācību gadā” (turpmāk – projekts) izstrādāts, lai atbilstoši valsts vispārējās izglītības standartiem noteiktu valsts pārbaudes darbu norises laiku 2019./2020. mācību gadā. Paredzēts, ka projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Vispārējās izglītības likuma 4. panta 12. punktā doto deleģējumu Ministru kabinetam katru mācību gadu atbilstoši valsts vispārējās izglītības standartiem noteikt valsts pārbaudes darbu (diagnosticējošo darbi, eksāmeni) norises laiku un kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu norises laiku 2018./2019. mācību gadā noteica Ministru kabineta 2018. gada 22. maija noteikumi Nr. 289 “Noteikumi par valsts pārbaudes darbu norises laiku 2018./2019. mācību gadā”. Ministru kabineta noteikumi, kas nosaka valsts pārbaudes darbu norises laiku 2019./2020. mācību gadā, nav izdoti.Valsts pārbaudes darbu norises kārtība noteikta Ministru kabineta 2013. gada 17. decembra noteikumos Nr. 1510 “Valsts pārbaudījumu norises kārtība” un Ministru kabineta 2010. gada 6. aprīļa noteikumos Nr. 335 “Noteikumi par centralizēto eksāmenu saturu un norises kārtību”.Projekts nosaka norises laikus valsts pārbaudes darbiem 2019./2020. mācību gadā tiem izglītojamiem, kuriem atbilstoši valsts vispārējās izglītības standartiem un valsts profesionālās vidējās izglītības standartam un valsts arodizglītības standartam attiecīgajā mācību gadā ir jākārto noteiktie valsts pārbaudes darbi. Tāpat arī projekts nosaka valsts pārbaudes darbu norises laikus izglītojamiem, kuri attaisnojošu iemeslu dēļ nav varējuši kārtot valsts pārbaudes darbus noteiktajos laikos, un norises laiku valsts pārbaudes darbiem, kurus organizē pašvaldības izglītības speciālists, izglītības pārvaldes iestāde vai izglītības iestāde.Tā kā eksāmeni iedalās centralizētajos eksāmenos, kuru satura izstrādi un eksāmenu darbu vērtēšanu veic Valsts izglītības satura centrs (turpmāk – centrs), un eksāmenos, kuru saturu izstrādā centrs, bet eksāmenu darbus vērtē izglītības iestādēs, tad projekts nosaka norises laiku par vispārējās vidējās izglītības ieguvi trīs obligātajiem centralizētajiem eksāmeniem un norises laiku izvēles eksāmeniem, kas var būt gan centralizētie eksāmeni, gan eksāmeni.Ministru kabineta 2013. gada 21. maija noteikumu Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” 17. punkts nosaka, ka valsts pārbaudījumi par vispārējās vidējās izglītības ieguvi ir ne mazāk kā četri:17.1. centralizētais eksāmens latviešu valodā;17.2. centralizētais eksāmens vienā svešvalodā pēc izglītojamā izvēles;17.3. centralizētais eksāmens matemātikā;17.4. vismaz viens eksāmens pēc izglītojamā izvēles, kurš atbilst vienam no šādiem nosacījumiem:17.4.1. mācību priekšmetā, kurā eksāmenu (izņemot šo noteikumu 17.1., 17.2. un 17.3. apakšpunktā minētos) organizē centrs. Tā kā saskaņā ar minēto noteikumu 17.4.1. apakšpunktu izglītojamajam par vispārējās vidējās izglītības ieguvi ir jākārto viens svešvalodas centralizētais eksāmens, tad projekts paredz visu centralizēto svešvalodu eksāmenu norisi vienas nedēļas laikā.Rīgas Stradiņa universitātes Psihosomatiskās medicīnas un psihoterapijas klīnika (turpmāk – RSU) ir izteikusi viedokli, ka divu eksāmenu kārtošana divdesmit četru stundu periodā, no fiziskās un emocionālās veselības sargāšanas un slimību un traucējumu profilakses viedokļa raugoties, nebūtu pieļaujama. Ņemot vērā RSU viedokli, projekts paredz, ka, kārtojot visus noteiktos obligātos centralizētos eksāmenus un izvēles eksāmenus, izglītojamajam starp visiem pārbaudījumiem ir nodrošināts vairāk nekā divdesmit četru stundu periods.Tā kā svešvalodu centralizēto eksāmenu (turpmāk – svešvalodu eksāmens) norisei nepieciešamas vairākas dienas un tajos piedalās liels pedagogu skaits, tad to norise ieplānota laikā, kas pārējiem izglītojamiem Ministru kabineta 2018. gada 11. decembra noteikumos Nr. 777 “Noteikumi par 2019./2020. mācību gada un mācību semestru sākuma un beigu laiku un brīvdienu laiku” (turpmāk – MK noteikumi Nr. 777) noteikts kā pavasara brīvdienas, lai netiktu traucēts pārējo izglītojamo mācību process. MK noteikumos Nr. 777 12. klases izglītojamiem pavasara brīvlaiks ir noteikts pēc svešvalodu eksāmenu norises – no 2020. gada 23. marta līdz 2020. gada 27. martam. Nosakot svešvalodu eksāmenu norisi 2020. gada martā, vienlaikus tiek samazināta 12. klašu izglītojamo slodze valsts pārbaudījumu laikā maija beigās un jūnijā. Svešvalodu eksāmenā tiek vērtētas izglītojamo vispārējās prasmes saprast un lietot valodu, tāpēc ir pieļaujama tā norise pirms mācību priekšmeta apguves noslēguma, kas būtiski neietekmē izglītojamo mācību sasniegumu vērtējumu eksāmenā.Svešvalodu eksāmenu norise 2020. gada martā dod iespēju izglītojamo svešvalodu eksāmenu darbu vērtēšanu sākt līdz ar mācību gada beigām 1. – 8. klašu un 10. – 11. klašu izglītojamiem un vispārējās vidējās izglītības sertifikātus izsniegt 2020. gada 26. jūnijā.Angļu valodas eksāmenu kārto lielākais skaits izglītojamo, līdz ar to tā norisei paredzētas trīs dienas. Franču un vācu valodas eksāmenu izvēlas kārtot neliels izglītojamo skaits, tāpēc šo eksāmenu norisei ir paredzēta viena diena.Informātikas eksāmenu, kas nav centralizētais eksāmens, lielākā daļa izglītojamo kārto jau 11. klasē – mācību kursa noslēgumā. Informātikas eksāmena rakstu daļas norise ir paredzēta 2020. gada 1. jūnijā, bet praktiskā daļa – 1. un 2. jūnijā. Tiem 12. klases izglītojamiem, kuri izvēlējušies 3. jūnijā kārtot bioloģijas centralizēto eksāmenu, informātikas eksāmena praktiskās daļas norisi izglītības iestāde organizē 1. jūnijā, tādējādi nodrošinot, ka starp minētajiem eksāmeniem ir vairāk nekā divdesmit četru stundu periods.Ministru kabineta 2014. gada 12. augusta noteikumu Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” 21. un 22. punktā noteikts, ka, valsts pārbaudījumi 3. un 6. klasē ir diagnosticējošie darbi. Ņemot vērā, ka diagnosticējošo darbu mērķis ir uzlabot izglītojamo sasniegumus jau mācību procesa laikā, projekts paredz noteikt 3. un 6. klases diagnosticējošo darbu norisi 2020. gada februārī – martā. Pēc diagnosticējošo darbu norises skolotājs izvērtēs izglītojamo mācību sasniegumus un organizēs darbu izglītojamo zināšanu un prasmju pilnveidei.Tā kā obligāto centralizēto eksāmenu darbu sagatavošana vērtēšanai, to vērtēšana un datu apstrāde ilgst līdz trim nedēļām, tad latviešu valodas un matemātikas centralizēto eksāmenu norise ir plānota eksāmenu sesijas sākumā. Ņemot vērā 2019./2020. mācību gadā paredzēto valsts pārbaudījumu norises plānojumu, sertifikātus par vispārējo vidējo izglītību varēs izsniegt 2020. gada 26. jūnijā. Izglītojamiem, kuri centralizētos eksāmenus kārtos papildu termiņā, sertifikātus par vispārējo vidējo izglītību varēs izsniegt 2020. gada 3. jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Centrs un Izglītības un zinātnes ministrija. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie, kuri kārto valsts pārbaudes darbus 2019./2020. mācību gadā izglītības iestādēs, kuras īsteno vispārējās pamatizglītības programmas un vispārējās vidējās izglītības programmas, prognozējams, ka tādi varētu būt aptuveni 34000 izglītojamie.Izglītības iestādes (t.sk. sākumskolas, pamatskolas, vidusskolas un profesionālās izglītības iestādes) – 721.Augstākās izglītības iestādes – 4, pašvaldības izglītības speciālisti vai izglītības pārvaldes iestādes – 109. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums  | Piešķirto budžeta līdzekļu ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam.Sabiedrības informēšanas pasākumi:- 2019. gada 9. janvārī projekts nosūtīts novadu un republikas pilsētu izglītības speciālistiem;- 2019. gada 4. februārī projekts nosūtīts arodbiedrībai “Latvijas izglītības vadītāju asociācija” (turpmāk – LIVA);- 2019. gada 4. februārī projekts nosūtīts Latvijas Izglītības un zinātnes darbinieku arodbiedrībai (turpmāk – LIZDA);- 2019. gada 18. februārī informācija ievietota centra mājaslapā (http://visc.gov.lv/aktualitates/dokapspr.shtml). |
| 2. | Sabiedrības līdzdalība projekta izstrādē | Centrs 2019. gada janvārī veica mērķgrupas izglītības iestāžu elektronisku aptauju par sagatavoto projektu. |
| 3. | Sabiedrības līdzdalības rezultāti | Elektroniskajā aptaujā piedalījās 20 izglītības iestādes. No visiem aptaujas dalībniekiem 17 atbalsta projektu. Triju izglītības iestāžu izteiktie iebildumi (visu valsts pārbaudījumu norisi plānot jūnijā, svešvalodu centralizēto eksāmenu norisi organizējot pēc mācību gada nobeiguma, mainīt 9. klases eksāmenu secību) netika ņemti vērā, jo jebkurš no šiem iebildumiem būtiski ietekmētu centralizēto eksāmenu darbu vērtēšanas procesu un sertifikātu par vispārējo vidējo izglītību izsniegšanas laiku. Vienas izglītības iestādes priekšlikums – 3. klases diagnosticējošos darbus organizēt atšķirīgās nedēļas dienās – tika ņemts vērā.Projekta vērtēšanā piedalījās LIVA (saņemts 2019. gada 18. februāra atzinums Nr. 1-3/3) un LIZDA (saņemts 2019. gada 12. februāra atzinums Nr. 29). LIVA un LIZDA atbalsta projekta tālāko virzību. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Centrs, izglītības iestādes – 721, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē: Valsts sekretāre L.Lejiņa

Kamarūte

67814478,ingrida.kamarute@visc.gov.lv